Решение на Общия съд от 19 декември 2019 г. — Wehrheim/ЕЦБ
(Дело T-100/18)1
(Публична служба — Персонал на ЕЦБ — Възнаграждение — Надбавка за експатриране — Отмяна — Отговорност — Имуществени и неимуществени вреди — Служебно нарушение)
Език на производството: френски
Страни
Ищец: Christine Wehrheim (Офенбах, Германия) (представител: N. de Montigny, avocat)
Ответник: Европейска централна банка (представители: F. von Lindeiner и A. Andrzejewska, подпомагани от B. Wägenbaur, avocat)
Предмет
Искане по член 270 ДФЕС и член 50а от Статута на Съда на Европейския съюз за поправяне на имуществените и неимуществените вреди, които ищцата твърди, че са ѝ нанесени поради грешката, допусната от ЕЦБ при определянето на нейните имуществени права към момента на наемането ѝ, в резултат на което била отпусната надбавка за експатриране, която впоследствие била премахната
Диспозитив
Осъжда Европейската централна банка (ЕЦБ) да заплати сумата от 1 000 EUR на г-жа Christine Wehrheim като обезщетение за нанесени неимуществени вреди, ведно с лихвите по определения от ЕЦБ лихвен процент за основните операции по рефинансиране, увеличен с 3,5 пункта, считано от постановяването на настоящото решение до датата на заплащане на сумата от 1 000 EUR от ЕЦБ.
Отхвърля иска в останалата му част.
Г-жа Wehrheim и ЕЦБ понасят направените от тях съдебни разноски.
____________
1 ОВ C 152, 30.4.2018 г.